context: El talc presenta una estructura triclínica o monoclínica  amb els següents paràmetres: a = 5,293, b = 9,179, c = 9,496A, α = 90,57 β = 98,91 i γ= 90,03. Per a conèixer i entendre millor l'estructura del talc hem de comprendre millor l'estructura general dels fil·losilicats. Els fil·losilicats són un subgrup de silicats que es caracteritzen per a presentar una estructura en capes com si es tractessin de fulles, d'aquí el nom (phyllon en grec vol dir fulla). Aquest gran grup inclou minerals com ara la clorita, la serpentina, el talc, i els minerals del grup de l'argila. L'estructura bàsica dels fil·losilicats es basa en la connexió de tetraedres de SiO44- que s'estenen infinitament (en la teoria). Tres dels quatre oxígens de cada tetraedre (els oxígens basals) són compartits amb altres tetraedres, el que genera anells de sis membres (hexagonals) de SiO44- amb una unitat estructural bàsica de Si2O52- (vegeu la figura de l'esquerra). La majoria de fil·losilicats contenen l'ió hidròxid (OH-); aquest ió es troba al centre dels anells. En aquest cas, el grup esdevé Si2O5(OH)3-. Les capes de l'estructura presenten simetria monoclínica. Quan altres cations (en el cas del talc Mg2+) s'enllacen a les capes de SiO4, ho fan coordinant-se octaèdricament amb els oxígens apicals i els ions OH. En canvi, els anells hexagonals d'oxigen a la superfície de les capes, formats pels vèrtexs basals dels tetraedres de sílice (SiO44-), no entren en contacte amb els ions que es troben entre les capes tal com passa en les miques. Això forma una capa de cations, normalment Fe2+, Mg2+, o Al3+ que es troben en coordinació octaèdrica amb l'oxigen i l'ió hidròxid de la capa tetraèdrica. Les capes octaèdriques assumeixen l'estructura de la brucita (Mg(OH)2) si els cations són bivalents (2+) com ara Mg2+ o Fe2+ i l'estructura de la gibbsita (Al(OH)3) si són trivalents (3+) com ara l'Al3+. En l'estructura de la brucita totes les vacants octaèdriques es troben ocupades, mentre que a l'estructura de la gibbsita cada tercer lloc per a cations es troba desocupat. Això genera dos tipus d'estructures per als fil·losilicatsː
question: Com es troben totes les vacants octaèdriques en l'estructura de la brucita?
answers.text: ocupades